EELNÕU

03.09.2024

**Perehüvitiste seaduse ja teiste seaduste muutmise seadus**

**§ 1. Perehüvitiste seaduse muutmine**

Perehüvitiste seaduses tehakse järgmised muudatused:

**1)** paragrahvi 8 lõige 1 muudetakse ja sõnastatakse järgmiselt:

„(1) Perehüvitiste määramise või määramata jätmise otsustab Sotsiaalkindlustusamet 30 tööpäeva jooksul.“;

**2)** paragrahvi 40 lõikes 1 asendatakse sõna „kolmekordne“ sõnaga „kahekordne“;

**3)** paragrahvi 40 lõige 5, § 43 lõige 2 ning §-d 44, 462 ja 463 tunnistatakse kehtetuks;

**4)** seaduse 5. peatüki 1. jagu täiendatakse §-dega 639 ja 6310 järgmises sõnastuses:

„**§ 639. 2026. aasta vanemahüvitise ülempiiri arvutamine**

2026. aasta ühe kalendrikuu vanemahüvitise ülempiiri arvutamise aluseks on lapse sünni aastast ja lapsendaja vanemahüvitise korral vanemahüvitisele õiguse tekkimise aastast arvates üle-eelmise kalendriaasta Eesti keskmise sotsiaalmaksuga maksustatava ühe kalendrikuu tulu kahekordne suurus. Sotsiaalkindlustusamet avaldab hüvitise ülempiiri oma veebilehel 2025. aasta 1. mail.

**§ 6310. Vanemahüvitise ülempiiri muudatuste rakendamine**

2026. aasta 1. jaanuaril jõustuvaid vanemahüvitise ülempiiri muudatusi rakendatakse alates 2026. aasta 1. jaanuarist eeldatavalt sündiva lapse või sündinud lapse eest vanemahüvitise määramisel või lapsendaja vanemahüvitise määramisel alates 2026. aasta 1. jaanuarist jõustunud kohtumääruse või hoolduspere vanemaga sõlmitud lepingu puhul.“.

**§ 2. Puuetega inimeste sotsiaaltoetuste seaduse muutmine**

Puuetega inimeste sotsiaaltoetuste seaduse § 24 lõigetes 1 ja 2 asendatakse arv „15“ arvuga „30“.

**§ 3. Ravikindlustuse seaduse muutmine**

Ravikindlustuse seaduses tehakse järgmised muudatused:

**1)** paragrahvi 54 lõike 1 sissejuhatavat lauseosa täiendatakse pärast sõna „hüvitist“ sõnadega „käesolevas seaduses sätestatud ülempiiri arvestades“;

**2)** paragrahvi 54 täiendatakse lõigetega 11 ja 12 järgmises sõnastuses:

„(11) Tervisekassa maksab kindlustatud isikule ajutise töövõimetuse hüvitist ühe kalendripäeva eest käesoleva seaduse §-s 552 alusel arvutatud hüvitise ülempiiri ulatuses, välja arvatud käesoleva paragrahvi lõikes 12 nimetatud juhtudel.

(12) Ajutise töövõimetuse hüvitise ülempiiri ei kohaldata käesoleva seaduse § 51 lõike 1 punktides 3, 41 ja 5 sätestatud kindlustusjuhtumi puhul.“;

**3)** seadust täiendatakse §-ga 552 järgmises sõnastuses:

„**§ 552. Ajutise töövõimetuse hüvitise ülempiiri arvutamine**

(1) Ühe kalendripäeva ajutise töövõimetuse hüvitise ülempiir on kindlustusjuhtumi alguspäevale eelnenud üle-eelmise kalendriaasta Eesti keskmise sotsiaalmaksuga maksustatava ühe kalendrikuu tulu kahekordne suurus jagatuna 30-ga.

(2) Eesti keskmise sotsiaalmaksuga maksustatava ühe kalendrikuu tulu suuruse arvutamiseks järgmise kalendriaasta kohta korrutatakse riikliku pensionikindlustuse seaduse § 13 lõike 3 alusel Vabariigi Valitsuse kinnitatud eelmise kalendriaasta isikustatud sotsiaalmaksu pensionikindlustuse osa keskmine suurus viiega ja saadud tulemus jagatakse 12-ga. Eesti keskmise sotsiaalmaksuga maksustatava ühe kalendrikuu tulu suuruse arvutamisel ümardatakse summa ühe sendi täpsusega.

(3) Tervisekassa avaldab käesoleva paragrahvi lõigete 1 ja 2 alusel arvutatud järgmise kalendriaasta ühe kalendripäeva hüvitise ülempiiri oma veebilehel hiljemalt 1. detsembril.“;

**4)** paragrahvi 89 täiendatakse lõikega 31 järgmises sõnastuses:

„(31) Käesoleva seaduse 2026. aasta 1. jaanuaril jõustunud ajutise töövõimetuse hüvitise ülempiiri muudatusi rakendatakse alates 2026. aasta 1. jaanuarist toimunud kindlustusjuhtumite puhul avatud uutele töövõimetuslehtedele.“.

**§ 4. Riikliku pensionikindlustuse seaduse muutmine**

Riikliku pensionikindlustuse seaduse § 32 lõikes 1 asendatakse arv „15“ arvuga „30“.

**§ 5. Sotsiaalmaksuseaduse muutmine**

Sotsiaalmaksuseaduses tehakse järgmised muudatused:

1. paragrahvi 3 punkti 18 täiendatakse teise lausega järgmises sõnastuses:

„Ravikindlustuse seaduse § 54 lõikes 11 sätestatud ajutise töövõimetuse hüvitise ülempiiri rakendumisel võib käesoleva punkti esimese lause alusel arvutatud summale liita ülempiiri rakendumisest tuleneva saamata jääva summa.“;

**2)** paragrahvi 6 lõike 1 punkt 8 tunnistatakse kehtetuks;

**3)** paragrahvi 6 lõige 33 muudetakse ja sõnastatakse järgmiselt:

„(33) Sotsiaalmaksu makstakse käesoleva paragrahvi lõike 1 punktide 1, 11 ja 10 alusel vaid ühe last või lapsi kasvatava isiku eest käesolevas lõikes sätestatud punktide järjekorras.“;

**4)** paragrahvi 7 lõikest 3 jäetakse välja tekstiosa „8,“.

**§ 6. Töötervishoiu ja tööohutuse seaduse muutmine**

Töötervishoiu ja tööohutuse seaduse § 123 lõiget 4 täiendatakse teise lausega järgmises sõnastuses:

„Ravikindlustuse seaduse § 54 lõikes 11 sätestatud ajutise töövõimetuse hüvitise ülempiiri rakendumisel võib tööandja ülempiiri rakendumisest tuleneva saamata jääva summa töötajale hüvitada.“.

**§ 7. Seaduse jõustumine**

(1) Käesoleva seaduse § 1 punkt 1 ning §-d 2 ja 4 jõustuvad 2025. aasta 1. jaanuaril.

(2) Käesoleva seaduse § 1 punkt 4 jõustub 2025. aasta 1. aprillil.

(3) Käesoleva seaduse § 1 punktid 2 ja 3 ning §-d 3, 5 ja 6 jõustuvad 2026. aasta 1. jaanuaril.

Lauri Hussar

Riigikogu esimees

Tallinn, 2024. a.

Algatab Vabariigi Valitsus 2024. a.